
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 174 


12 Μαρτίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κύρωση των πινάκων Αγωνιστών Εθνικής Αντίστασης 
που καταρτίσθηκαν με τα πρακτικά υπ’ αριθ. σ) 128, 
129,130 και 131 έτους 1996 β) 18 έτους 1996 της 
Πρωτοβάθμιας Επιτροπής Κρίσης των άρθρων 9 
Π.Δ. 379/83 (ΦΕΚ Α' 136) και 7 Ν. 2320/95 (ΦΕΚ 
ΑΊ 33) των Νομαρχιακών Αυτοδιοικήσεως Δράμας - 


Καβάλας - Ξάνθης, Νομαρχιακό Διαμέρισμα Δρά¬ 
μας, και Μεσσηνίας αντιστοϊχως. 1 

Σύσταση Επιτροπής Επανεξέτασης αναπήρων αγωνιστών 

Εθν. Αντίστασης και εμφυλίων συγκρούσεων . 2 

Ίδρυση αμιγούς Νομαρχιακής Επιχείρησης (Νομαρ¬ 
χιακό ΚΕΚ Αθηνών) . 3 

Μεταβίβαση κοινοχρήστων εκτάσεων στην Κοινότητα 

Απιδεώνας Ν. Αχαΐας . 4 

Κατάργηση νομικού προσώπου που είχε συσταθεί με 
την αριθ. ΕΣ. 3307/13.6.1991 απόφαση του Νο¬ 
μάρχη Πρέβεζας και δημοσιεύθηκε στο ΦΕΚ 618/ 

6.8.1991 (τεύχος Β') . 5 

Τροποποίηση συστατικής πράξης Νομικού προσώπου 
με την επωνυμία «Σχολική Επιτροπή 14ου Νηπιαγω¬ 
γείου Πρέβεζας» . 6 

Διορθώσεις Σφαλμάτων 

Διορθώσεις σφαλμάτων στην 1001912/15/0006Β7 
3.1.1997 απόφαση Υπουργού Οικονομικών. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 454.1/11/216479 (1) 

Κύρωση των πινάκων Αγωνιστών Εθνικής Αντίστασης που κα¬ 
ταρτίσθηκαν με τα πρακτικά υπ' αριθ. α) 128,129,130 και 
131 έτους 1996 β) 18 έτους 1996 της Πρωτοβάθμιας Επι¬ 
τροπής Κρίσης των άρθρων 9 Π.Δ. 379/83 (ΦΕΚ Α’ 136) 
και 7 Ν. 2320/95 (ΦΕΚ ΑΊ 33) των Νομαρχιακών Αυτοδιοι- 
κήσεως Δράμας - Καβάλας - Ξάνθης, Νομαρχιακό Διαμέρι¬ 
σμα Δράμας, και Μεσσηνίας αντιστοϊχως. 

Ο ΓΕΝΙΚΟΣ Δ/ΝΤΗΣ ΕΠΥΕΘΑ 
Έχοντας υπόψη: 

α. Τις διατάξεις του άρθρου 12 του Ν. 1285/82 «Για την 


αναγνώριση της Εθνικής Αντίστασης του Ελληνικού Λαού 
εναντίον των στρατευμάτων κατοχής 1941 -1944 (ΦΕΚ Α' 
115). 

β. Τις διατάξεις του Π.Δ. 379/83 «Επέκταση ευεργετη¬ 
μάτων ΑΝ 971/1949 σε αγωνιστές της Εθνικής Αντίστα¬ 
σης και λοιπούς δικαιούχους» (ΦΕΚ Α' 136). 

γ. Τις διατάξεις του Ν. 2292/95 «Οργάνωση και Λειρ- 
τουργία Υπουργείου Εθνικής Αμυνας και έλεγχος των 
Ενόπλων Δυνάμεων και άλλες Διατάξεις» (ΦΕΚ Α' 35). 

δ. Τις διατάξεις του άρθρου 7 του Ν. 2320/95 «Αύξηση 
των συντάξεων του Δημοσίου κατά το έτος 1995, ρύθμιση 
συνταξιοδοτικών και ασφαλιστικών θεμάτων και επαναχο- 
ρήγηση των συντάξεων αγωνιστών Εθνικής Αντίστασης» 
(ΦΕΚ Α'133). 

ε. Την κοινή Απόφαση Πρωθυπουργού και Υπουργού 
Εθνικής Άμυνας «Ανάθεση αρμοδιοτήτων Υπουργού 
Εθνικής Άμυνας στον Υφυπουργό Εθνικής Αμυνας» (ΦΕΚ 
Β' 164/14.3.96). 

ατ. Την Απόφαση Υφυπουργού Εθνικής Άμυνας «Με¬ 
ταβίβαση αρμοδιοτήτων Υφυπουργού Εθνικής Άμυνας 
στον Γενικό Δ/ντή του Επιτελείου ΥΕΘΑ» (ΦΕΚ Β' 259/ 
19.4.96). 

ζ. Το γεγονός ότι τυχόν προκαλουμένη από τις διατάξεις 
της παρούσας Οικονομική επιβάρυνση έχει συνυπολογι- 
σθεί εις την συνολική τοιαϋτη πρακαλουμένη από τις δια¬ 
τάξεις του Ν. 2320/95 και 

η. Την από 12.2.97 εισήγηση της ΥΠΕΠΑΘΑ/ΕΠΥΕΘΑ, 
αποφασίζουμε: 

1. Κυρώνουμε τους Πίνακες Αγωνιστών Εθνικής Αντί¬ 
στασης που αναγνωρίσθηκαν με τα υπ’ αριθ. α) 128/ 
4.6.96, 129/10.6.96, 130/17.6.96 και 131/24.6.96, β) 
18/18.12.96 Πρακτικά της Πρωτοβάθμιας Επιτροπής 
Κρίσης των άρθρων 9 του Π.Δ. 379/83 και 7 Ν. 2320/95 
των Νομαρχιακών Αυτοδιοικήσεων Δράμας - Καβάλας - 
Ξάνθης, Νομαρχιακό Διαμέρισμα Δράμας, και Μεσσηνίας 
αντιστοϊχως, ως προς τους παρακάτω: 












Α/Α ΕΠΩΝΥΜΟ ΟΝΟΜΑ ΟΝΟΜΑ ΟΝΟΜΑ ΕΤΟΣ ΑΗΜΟΣ ή ΝΟΜΟΣ 

ΠΑΤΡΟΣ ΜΗΤΡΟΣ ΓΕΝ. ΚΟΙΝΟΤΗΤΑ 


1746 

16 Τοοκάλογλαυ Παντελής Κυριάκος Ελισσάβετ 1921 Πούρσα Μ.Αοϊας 


18 Ιιδηρόπουλος Κων/νος 8αοίλειος ΕΧισσάβετ 1926 Δράμας Δράμας 

32 Λντωνάπαυλος Βασίλης Γεώργιος Φωτουλα 1906 Πηδοσος Μεσσηνίας 

44 Δρσκοηουλος Δημητριος Ιωάννης Γιανουλσ 1917 Χαραυγή Μεασηνίος 

45 Δρακοπουλος Χρηστός Ιωάννης Γιανουλα 1919 Χαραυγής Μεσσηνίας 

46 Οσμυδέας Θεοφάνης Κων/νος Αφροδίτη 1917 Καρδαμύλης Μεσσηνίας 

47 Κυριόπουλος Γρηγόρης Ιωάννης Μάρθα 1915 Φαλάνθη Μεσσηνίας 

48 Καρυμπάτσου Καλιοπρ Συζ.Παναγιώτη - 1918 Χωματάδα Μεσσηνίας 

63 Πανταζοιιούλου Σταυρούλα Συζ.Δημητρϊου - 1915 Λυκισαα Ηεοοπνίας 

6 4 Ρηγπ Ευγενία Συζ.Νικολάου - 1910 Μηλίτοα Μεσσηνίας 

2. Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 20 Φεβρουάριου 1997 

Ο Γεν. Δ/ντής ΕΠΥΕΘΑ 
ΡΙΧΑΡΔΟΣ ΚΑΠΕΛΛΟΣ 

- + - 

Αριθ. 114 (2) 

Σύσταση Επιτροπής Επανεξέτασης αναπήρων αγωνιστών 
Εθν. Αντίστασης και εμφυλίων συγκρούσεων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Την αρ. 317/22.6.94 απόφασή μας με την οποία συ- 
στάθηκε Επιτροπή επανεξέτασης αναπήρων αγωνιστών 
Εθνικής Αντίστασης και εμφυλίων συγκρούσεων. 

2. Την από 9.1.1997 παραίτηση του Προέδρου της πα¬ 
ραπάνω Επιτροπής. 

3. Την ανάγκη ορισμού νέου Προέδρου της Επιτροπής, 
αποφασίζουμε: 

Τροποποιούμε την 317/22.6.94 απόφαση και ορίζουμε 
Πρόεδρο της Επιτροπής τον Κορδώνη Χρήστο Δ/ντή Πα¬ 
θολογικής Κλινικής Γενικού Νομαρχιακού Νοσοκομείου 
Μυτιλήνης, με αναπληρωτή τον Παλαιολόγο Τιμολέοντα 
Δ/ντή Παθολογικής Κλινικής Γενικού Νομαρχιακού Νοσο¬ 
κομείου Μυτυλήνης. 

Κατά τα λοιπά ισχύει η 317/94 απόφασή μας. 

Η απόφαση αυτή να δημοσιευθεϊ στην Εφημερίδα της 
Κυβέρνησης. 

Μυτιλήνη, 20 Φεβρουάριου 1997 

Ο Γεν. Γραμματέας 
ΤΡΙΑΝΤΑΦΥΛΛΟΣ ΠΑΠΑΔΟΠΟΥΛΟΣ 

- ♦ - 

Αριθ. Οικ. 74 ( 3 ) 

ΑΠΟΦΑΣΗ 7 

Ίδρυση αμιγούς Νομαρχιακής Επιχείρησης (Νομαρχιακό 
ΚΕΚ Αθηνών). 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΑΘΗΝΩΝ 
(Συνεδρίαση 3/21.1.1997 θέμα 2) 

Αφού έλαβε υπόψη: 

α. Το άρθρο 76 του κώδικα Νομαρχιακής Αυτοδιοίκησης 
Π.Δ. 30/96 (ΦΕΚ Α’ 21/2.2.96). 

β. Το Προεδρικό Διάταγμα 331/11.9.96 αναφορικά με 
τη σύσταση και λειτουργία αμιγών Νομαρχιακών και Διανο- 
μαρχιακών επιχειρήσεων από τις Νομαρχιακές Αυτοδιοι¬ 
κήσεις και τα Νομαρχιακά διαμερίσματα. 

γ Την εισήγηση της Νομαρχιακής Επιτροπής Οικονομι¬ 
κής Ανάπτυξης και Απασχόλησης «Ίδρυση Αμιγούς Νο¬ 
μαρχιακής Επιχείρησης Επαγγελματικής Κατάρτισης». 

δ. Την οικονομοτεχνική μελέτη που συντάχθηκε για το 
σκοπό αυτό, αποφασίζει ομόφωνα. 

Την Ίδρυση αμιγούς Νομαρχιακής Επιχείρησης ως 

εξής: 

Επωνυμία: ΝΟΜΑΡΧΙΑΚΟ ΚΕΚ ΑΘΗΝΩΝ. 

Σκοπός της Επιχείρησης είναι: α) η λειτουργία Κέντρου 
Επαγγελματικής Κατάρτισης για τον σχεδίασμά, την οργά¬ 
νωση και την υλοποίηση προγραμμάτων άτυπης Συνεχιζό¬ 
μενης Επαγγελματικής Κατάρτισης και Καταπολέμησης 
του Κοινωνικού Αποκλεισμού από την αγορά εργασίας. 

Δύναται να ασκεί και άλλες δραστηριότητες συναφείς 
προς το αντικείμενο αυτό, όπως: 

1. Μελέτες - -έρευνες και παροχή πληροφοριών για την 
εκπαίδευση και επιμόρφωση του πληθυσμού, την Απα¬ 
σχόληση, την αξιοποίηση των ανθρώπινων πόρων και κα¬ 
ταπολέμησης του κοινωνικού αποκλεισμού. 

2. Παρακολουθεί και ερευνά την εξέλιξη, των εκπαιδευ¬ 


τικών μεθόδων, της τεχνολογίας και τον τρόπο χρησιμο¬ 
ποίησής τους και οργανώνει συστήματα εκπαίδευσης εξ 
αποστάσεως, δικτύων, τηλεεργασίας, δημιουργεί τράπε¬ 
ζες πληροφοριών και γενικώς συστήματα μαζικής πληρο¬ 
φόρησης. Εκπαίδευση και χρήση, λειτουργία και τεχνο¬ 
γνωσία, των παραπάνω εφαρμογών υψηλής τεχνολο¬ 
γίας. 

3. Οργανώνει σεμινάρια, συνέδρια, συναντήσεις, συνδια¬ 
σκέψεις και εκδηλώσεις εκπαιδευτικού περιεχομένου. 

4. Αναλαμβάνει την παροχή εκπαιδευτικής, επιστημονι¬ 
κής και τεχνικής υποστήριξης της Νομαρχίας Αθηνών και 
άλλων φορέων της τοπικής ανάπτυξης. 

5. Συμμετέχει σε προγράμματα άλλων Κοινοτικών Πρω¬ 
τοβουλιών και σε δίκτυα μελετών και προγραμμάτων. 

6. Επαγγελματικό προσανατολισμό και επαγγελματική 
αποκατάσταση. 

7. Αναλαμβάνει κάθε άλλου είδους δραστηριότητα συ¬ 
ναφή προς τους σκοπούς του. 

Διάρκεια της Επιχείρησης ορίζεται πενταετής (δε¬ 
τής). 

Αρχίζει από την ημέρα δημισιεύσεως του άνω καταστα¬ 
τικού στην Εφημερίδα της Κυβερνήσεως και λήγει την 
αντίστοιχη ημέρα του έτους 2002. 

Έδρα της Επιχείρησης είναι η πόλη της Αθήνας και θα 
βρίσκεται στην οδό Πειραιώς και Βούλγαρη αρ. 2. 
Κεφάλαιο 200.000 000 δρχ. 

Τρόπος καταβολής του κεφαλαίου: 40,000.000 δρχ. 
ετησίως, εκ των οποίων 20,000.000 σε είδος και 
20 000.000 δρχ. σε μετρητά. 

Διοίκηση: Το Διοικητικό Συμβούλιο αποτελείται από 7 
μέλη εκ των οποίων 4 από αιρετούς εκπροσώπους της 
Ν.Α. (1 από την μειοψηφία), 1 εκπρόσωπος κοινωνικού 
φορέα της περιοχής και 2 δημότες ή κάτοικοι Δήμου ή κοι¬ 
νότητας της περιφέρειας της Νομαρχίας Αθηνών που η 
επιστημονική ιδιότητα ή κοινωνική δραστηριότητα είναι 
συναφείς προς το αντικείμενο της επιχείρησης. Με άλλη 
απόφαση το Ν.Σ. θα ορίσει τα μέλη του Δ.Σ. 

Από τις διατάξεις της παρούσας προκαλείται δαπάνη, η 
οποία θα βαρύνει τον προϋπολογισμό της Νομαρχίας 
Αθηνών. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Ο Πρόεδρος 
ΧΑΡ. ΠΑΣΒΑΝΤΙΔΗΣ 

-*- 

Αριθ. Ζ./1354 ( 4 ) 

Μεταβίβαση κοινοχρήστων εκτάσεων στην Κοινότητα 
Απιδεώνας Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την αριθμ. 27/31.3.95 απόφαση του Νομαρχιακού 
Συμβουλίου που δημοσιεύθηκε στο ΦΕΚ 357/4.5.95 
(τεύχος Β') με την οποία ψηφίστηκε ο εσωτερικός Οργανι¬ 
σμός οργάνωσης και λειτουργίας της Νομαρχιακής Αυτ/ 
σης ΑχαΤας. 

2. Τις διατάξεις του Ν. 3200/55 «Περί διοικητικής απο¬ 
κέντρωσης». 

3. Τις διατάξεις των άρθρων 164 και 197 του Αγροτικού 
Κώδικα. 

4. Το άρθρο 15 του Ν.Δ. 216/73. 

5. Το αριθ. 285/17.10.96 έγγραφο της Κοινότητας Απι- 
δεώνας με το οποίο ζητά την παραχώρηση κοινοχρήστων 
χώρων (δρόμοι-πλατείες). 

6. Το αριθμ. 123691 π.ε./13.1.97 έγγραφο του ΥΠ.ΓΕ. 
με το οποίο συμφωνεί να γίνει παραχώρηση των αιτουμέ- 
νων κοινοχρήσεων εκτάσεων στην Κοινότητα Απιδεώνας, 
αποφασίζουμε: 

1. Μεταβιβάζουμε στην Κοινότητα Απιδεώνας κατά 
πλήρη κυριότητα και νομή και χωρίς καταβολή τιμήματος ή 
άλλης αποζημίωσης τις παρακάτω κοινόχρηστες εκτάσεις 

όπως εμφαίνονται στον πίνακα της οριστικής διανομής 
του Συνοικισμού «ΑΠΙΔΕΩΝΑ» έτους 1937 και στο σχε¬ 
τικό διάγραμμα ήτοι: 

α. Πλατείες - Άλση έκτασης 6.480 τ.μ. 

δ. Δρόμοι και περιφέρεια 16.040 τ.μ. 

2. Επί των μεταβιβσζομένων εκτάσεων έχουν εφαρμογή 
οι παρακάτω διατάξεις του Αγροτικού Κώδικα: 

α. Οι διατάξεις του άρθρου 197 παρ. 8 του Αγρ. Κώδικα 
σύμφωνα με τις οποίες από της ισχύος της παρούσης δύ- 
ναται ο Υπουργός Γεωργϊας με απόφασή του ν' ανακαλέ¬ 
σει την μεταβιβασθείσα στην εν λόγω Κοινότητα κυριό¬ 
τητα για τουςοριζομένους μ' αυτές τις διατάξεις σκοπούς. 

β. Οι εν γένει διατάξεις του Αγροτικού Κώδικα υπό τους 
όρους και περιορισμούς των οποίων τελεί πάντοτε η μετα¬ 
βίβαση της κυριότητας των παραπάνω κοινοχρήστων. 

3. Η παρούσα απόφαση επέχει θέοη οριστικού τίτλου 
κυριότητας και μεταγράφεται ατελώς στο οικεία βιβλία με¬ 
ταγραφών με επιμέλεια του προέδρου της εν λόγω Κοινό¬ 
τητας. 

Η παρούσα να δημοσιευθεί στην Εφημερίδα της Κυ- 
βερνήσεως και ισχύει από της δημοσιεύσεώς της. 


Πάτρα, 12 Φεβρουάριου 1997 
Ο Νομάρχης 

ΕΥΣΤΑΘΙΟΣ ΑΘΑΝΑΣΟΠΟΥΛΟΣ-ΣΕΡΕΤΗΣ 
-♦- 

Αριθ- 85 (5) 

Κατάργηση νομικού προσώπου που είχε συσταθεί με την 
αριθ. ΕΣ. 3307/13.6.1991 απόφαση του Νομάρχη 
Πρέβεζας και δημοσιεϋθηκε στο ΦΕΚ 618/6.8.1991 
(τεύχος Β’). 


Ο ΑΝΑΠΛΗΡΩΤΗΣ ΠΕΡΙΦ/ΚΟΥ ΔΙΕΥΘΥΝΤΗ 
ΝΟΜ. ΠΡΕΒΕΖΑΣ 

Έχοντας υπόψη: 

1. Τις διατάξεις του άρθρου 211 παρ. 1 του Π.Δ.410/95 
(Δ.Κ.Κ.). 

2. Την αριθ. 2/96 απόφαση του Διοικητικού Συμβου¬ 
λίου, «περί διαλϋσεως του Συνδέσμου Κοινοτήτων Γοργο- 
μύλου - Τσαγκοροπούλου και Ανωγείου, λόγω εκπλήρω¬ 
σης του σκοπού του». 

3. Το γεγονός, ότι, η παρούσα απόφαση δεν πρακαλεί 
δαπάνη σε βάρος του προϋπολογισμού των ανωτέρω κοι¬ 
νοτήτων, αποφασίζουμε: 

Διαλύουμε το νομικό πρόσωπο με την ονομασία «Σύνδε¬ 
σμος Κοινοτήτων Γοργομύλου - Τσαγκοροπούλου - Ανω¬ 
γείου» που είχε συσταθεί με την αριθ. 3307/13.6.1991 
απόφαση του Νομάρχη Πρέβεζας και δημοσιεύθηκε στο 
ΦΕΚ 618/6.8.1991 (τεύχος Β') για τους ειδικότερους λό¬ 
γους που αναφέρονται στην ανωτέρω αριθ. 2/96 από¬ 
φαση του διοικητικού συμβουλίου του Συνδέσμου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πρέβεζα, 31 Ιανουάριου 1997 

Με εντολή Γ.Γ. Περιφέρειας 
Ο Αναπληρωτής Περ/κού Δ/ντή 
ΣΤΑΥΡΟΣ ΚΕΝΤΡΟΣ 


Αριθ. 153 (6) 

Τροποποίηση συστατικής πράξης Νομικού προσώπου με 
την επωνυμία «Σχολική Επιτροπή 14ου Νηπιαγωγείου 
Πρέβεζας». 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΠΡΕΒΕΖΑΣ 
Έχοντας υπόψη: 

1. Τις διατάξεις α) του άρθρου 203 ιιου Π.Δ. 410/95 
(Δ.Κ.Κ.) και β) του άρθρου 2 παρ. 12 του Ν. 2307/95 και γ) 
του άρθρου 5 του Ν. 1894/90. 

2. Την αριθ. ΕΣ 6507/12.6.1990 απόφαση του Νο¬ 
μάρχη Πρέβεζας, που δημοσιεύθηκε στο ΦΕΚ 480/ 
24.7.1990 τ.Β’, με την οποία συστήθηκε στο Δήμο Πρέβε¬ 
ζας ίδιο νομικό πρόσωπο με την επωνυμία «Σχολική Επι¬ 
τροπή 14ου Νηπιαγωγείου Πρέβεζας». 

3. Την αριθ. 212/1996 όμοια του Δήμου Πρέβεζας, με 
την οποία μετονομάζει το παραπάνω νομικό πρόσωπο Δη¬ 
μοσίου Δικαίου από «Σχολική Επιτροπή 14ου Νηπιαγω¬ 
γείου» σε Ν.Π.Δ.Δ. «Σχολική Επιτροπή 11ου Νηπιαγω¬ 
γείου», αποφασίζουμε: 

Τροποποιούμε την αριθ. 6507/12.6.1990 συστατική 
πράξη και μετονομάζουμε το Ν.Π.Δ.Δ. από «Σχολική Επι¬ 
τροπή Μου Νηπιαγωγείου» σε Ν.Π.Δ.Δ. «Σχολική Επι¬ 
τροπή 11ου Νηπιαγωγείου». 

Από τις διατάξεις της απόφασης δεν προκύπτει δαπάνη 
σε βάρος του προϋπολογισμού του. 

Κατά τα λοιπά ισχύει η αριθ. ΕΣ 6507/12.6.1990 συ¬ 
στατική πράξη. 

Πρέβεζα, 13 Φεβρουάριου 1997 

Με εντολή Γ.Γ. Περιφέρειας 

Ο Αναπληρωτής Περ/κού Δ/ντή 
ΣΤΑΥΡΟΣ ΚΕΝΤΡΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 1001912/15/0006Β73.1.1997 απόφαση Υπουρ¬ 
γού Οικονομικών «Διάθεση φορολογικών εντύπων...», και 
του επισυναπτόμενου σ’ αυτήν εντύπου «ΕΝΤΟΛΗ ΕΙ¬ 
ΣΠΡΑΞΗΣ», που δημοσιεύτηκαν στο ΦΕΚ 25/21.1.97/ 
τεύχος Β’ γίνονται οι εξής διορθώσεις σφαλμάτων: 

Α': Σφάλματα Υπουργικής Απόφασης. 

α. Η με α/α «δ» περίπτωση της παραγράφου ΙΒ’ 
(Έντυπα φορολογίας Προστιθέμενης Αξίας), στη στήλη 
«ΕΙΔΟΣ ΕΝΤΥΠΟΥ» της απόφασης διορθώνεται από το 
λανθασμένο «Ένθετο μελών δήλωσης μεταβολών», στο 
ορθό «Ένθετο μελών δήλωσης έναρξης». 

β. Η ακροτελεύτια διάταξη της απόφασης «Η απόφαση 
αυτή να δημοσιευθεί στην Εφημερίδα της Κυβερνήσεως» 
αριθμείται ως παράγραφος «5», ως εξής: «5. Η απόφαση 
αυτή να δημοσιευθεί στην Εφημερίδα της Κυβερνή¬ 
σεως». 

Β': Σφάλματα εντύπου «ΕΝΤΟΛΗ ΕΙΣΠΡΑΞΗΣ». 

α. Η_με α/α «12», περίπτωση του εντύπου «ΕΝΤΟΛΗ ΕΙ¬ 
ΣΠΡΑΞΗΣ» που επισυνάπτεται στην παραπάνω Υπουργική 
απόφαση, διορθώνεται στη στήλη «ΕΙΔΟΣ ΕΝΤΎΠΟΥ» 
από το λανθασμένο «Αναλυτικά στοιχεία προσδιορισμού 
καθ. εισσδ. με βάση αντικ. κριτήρια (για ελεύθερους επαγ- 
γελματίες» στο ορθό «Αναλυτικά στοιχεία προσδιορισμού 
καθ. εισοδ. με βάση αντικ. κριτήρια για ελεύθερους επαγ- 
γελματίες)» και 

β. Η_με α/α «20» περίπτωση του εντύπου «ΕΝΤΟΛΗ ΕΙ- 
ΣΠΡΑξΗΣ» που επισυνάπτεται στην παραπάνω Υπουργική 
απόφαση, διορθώνεται στη στήλη «ΚΩΔΙΚΟΣ ΑΡΙΘΜΟΣ 
ΕΝΤΥΠΟΥ» από το λανθασμένο «001Β - ΦΠΑ» στο ορθό 
«001Ε-ΦΠΑ». 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




